
	МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
 ЮГОИЗТОЧНО ДЪРЖАВНО ПРЕДПРИЯТИЕ ДП – гр.СЛИВЕН
ТП „ДЪРЖАВНО ГОРСКО СТОПАНСТВО - НОВА ЗАГОРА” 


8900 гр.Нова Загора, ул. “Петко Енев “ 73, e-mail:dgsnovazagora@uidp-sliven.com, факс 0457/63631



ПРОТОКОЛ  № 3 

[bookmark: bookmark1]	
от дейността на комисия, назначена със Заповед № ПО-05-6/24.01.2019 г. на Директора на ТП „ДГС Нова Загора”, за разглеждане, оценка и класиране на получените оферти в открита процедура за възлагане на обществена поръчка с предмет: „Техническо обслужване МПС, включващо основен и текущ ремонт, профилактика, диагностика, ремонт, доставка и монтаж на резервни части и консумативи за моторни превозни средства, собственост на ТП „ДГС Нова Загора”, открита с Решение № ПО-05-90 от 30.11.2018 г. на директора на ТП „ДГС Нова Загора”.

Днес, 30.01.2019 год., в 16.00 часа, в град Нова Загора, в административната сграда на ТП „ДГС Нова Загора”, се проведе заседание на назначената със Заповед  ПО-05-6/24.01.2019 г. на директора на ТП „ДГС Нова Загора”, комисия в състав:
	
Председател: Заличен съгласно чл. 2 от ЗЗЛД – Зам. Директор в ТП „ДГС Нова Загора”,
Членове: 
1. Заличен съгласно чл. 2 от ЗЗЛД – Адвокат;
            2. Заличен съгласно чл. 2 от ЗЗЛД – касиер - домакин в ТП „ДГС Нова Загора”,
            3. Заличен съгласно чл. 2 от ЗЗЛД – пом. лесничей в ТП „ДГС Нова Загора”,
            4. Заличен съгласно чл. 2 от ЗЗЛД – техн. секретар в ТП „ДГС Нова Загора”

Заседанието беше свикано от председателя на комисията, със задача да отвори, оповести и да извърши крайното класиране на офертите съгласно методиката за оценка на допуснатите участници в обявената обществена поръчка, с предмет: „Техническо обслужване МПС, включващо основен и текущ ремонт, профилактика, диагностика, ремонт, доставка и монтаж на резервни части и консумативи за моторни превозни средства, собственост на ТП „ДГС Нова Загора”, за срок от 2 години.
Председателят на комисията откри заседанието.
На настоящото открито заседание на комисията не присъстваха представители на участниците. Не се явиха и представители на средствата за масово осведомяване. 
 Председателят на Комисията запозна присъстващите с разпоредбата на чл. 57, ал. 1 от ППЗОП, а именно, че пликът с цената, предлагана от участник, чиято оферта не отговаря на изискванията на Възложителя, не се отваря.
Комисията установи, че съобщение за датата, мястото и часа на отваряне на ценовите предложения е поместено и в сайта на ЮИДП с оглед разпоредбата на чл. 57, ал. 3 от ППЗОП. 
В съответствие с разпоредбата на чл. 57, ал. 3 от ППЗОП, преди отварянето и оповестяването на ценовите оферти, председателят на комисията съобщи резултатите от оценяването на офертите по другите показатели.
До по - нататъшно участие в процедурата е допуснат участника: „АНТОАН - 09” ЕООД, ЕИК: 200674086.
На настоящото заседание следва да бъдат разгледани ценовите предложения в Плик „Предлагани ценови параметри” на „АНТОАН - 09” ЕООД, ЕИК: 200674086. 

Прогнозната стойност за изпълнение на предмета на поръчката е в размер на 11100,00 (единадесет хиляди и сто) лева без вкл. ДДС.	

Председателят предостави на вниманието на членовете на комисията плика с надпис „Предлагани ценови параметри”, съдържащ ценовото предложение, с ненарушена цялост. След отварянето на плика, трима от членовете на комисията подписаха ценовото предложение на участника. След като отвори плика, комисията пристъпи към извършване на класиране на ценовото предложение, съгласно Методиката за оценка. Председателят на комисията оповести гласно предложените от участника ценови параметри, посочени в образците, с което публичната част от заседанието на комисията приключи.
След като пристъпи към разглеждане на ценовото предложение на допуснатия участник, Комисията установи: Ценовото предложение отговаря на изискванията на Възложителя, поради което комисията извърши класирането му съгласно методиката за оценяване по формулата:

1. Цена на часовата ставка на вложения труд /в лева за 1 час/ по време на техническото обслужване и ремонт- К1

К1- с тежест 50% /50 точки/

Участникът, който предлага „най-ниска цена“на часовата ставка за вложения труд /в лева за час/ по време на техническото обслужване и ремонт, получава максималния брой точки- 50.

Останалите участници получават от 0 до 50 точки, формирани  както следва:

К1=/Кmin/Кn/х50

Където: Кmin-„най-ниска цена“ на часовата ставка за вложения труд /в лева за час/ по време на техническото обслужване и ремонт;
Кn-предложена от конкретния участник цена за часова ставка за вложения труд /в лева за час/ по време на техническото обслужване и ремонт;

           Предложена от участника „АНТОАН - 09” ЕООД цена на часовата ставка за вложения труд /в лева за час/ по време на техническото обслужване и ремонт (К1) – 10,00 (десет) лева без вкл. ДДС за положен труд за 1 /един/ сервизен час.

Предложените цени са окончателни, с включени всички разходи по изпълнение на доставките и услугите, включени в предмета на поръчката, запазват размера си и не се влияят от инфлационното ниво до приключване на договора.
 Възложителят не дължи каквото и да е плащане извън посочените в ценовата оферта цени.
Възложителят няма задължение за цялостно усвояване на финансовия ресурс по сключения договор.
Оценката на показателя К1 за цена на часовата ставка на вложения труд /в лева за 1 час/ по време на техническото обслужване и ремонт, след прилагане на формулата е 50 точки, получени както следва: 

К1=/Кmin/Кn/х50
К1 = (10,00 / 10,00) х 50
К1= 50 точки


2. Процент отстъпка на вложените резервни части /оригинални / алтернативни/ и консумативи - К2

К2 – с тежест 30% /30 точки

Участникът, който предлага „най-висок процент“ отстъпка на цената на вложените резервни части /оригинални / алтернативни/ и консумативи, получава максималния брой точки-30.
Останалите участници получават от 0 до 30 точки, формирани както следва:

К2=/Kn/Kmax/х30

Където: Kmax- най-висок процент отстъпка на цената на вложените резервни части /оригинални/ алтернативни/ и консумативи.

Kn- предложеният от конкретния участник процент отстъпка на цената на резервните части

       Предложеният от участника „АНТОАН - 09” ЕООД процент отстъпка на цената на вложените резервни части /оригинални / алтернативни/ и консумативи (К2) е  – 10 (десет) %

Предложената търговска отстъпка важи за целия период на действие на договора.

Оценката на показателя К2 за процент отстъпка на цената на вложените резервни части /оригинални/ алтернативни/ и консумативи, след прилагане на формулата е 30 точки, получени както следва:

К2=/Kn/Kmax/х30
К2 = (10 / 10) х 30
К2 = 30 точки

3. Предложен гаранционен срок за извършените работи /в месеци/ -К3

Участникът, който предлага „най-дълъг гаранционен срок“ за извършените работи/в месеци/ получава максималният брой точки - 20.

Останалите участници получават от 0 до 20 точки, формирани както следва:
К3 = /Kn/Kmax/х20

Където: Kmax- най-дългия гаранционен срок за извършените работи/в месеци/
Кn- предложеният от канкретния участник гаранционен срок за извършените работи/в месеци/
Предложеният от участника „АНТОАН - 09” ЕООД гаранционен срок за извършените работи /в месеци/ (К3) е  – 6 (шест) месеца

Оценката на показателя К3 за гаранционен срок за извършените работи /в месеци/, след прилагане на формулата е 20 точки, получени както следва:

К3 = /Kn/Kmax/х20
К3 = (6 / 6) х 20
К3 = 20 точки

Комисията пристъпи към класиране въз основа на икономически най – изгодната оферта, чрез прилагане на критерия „оптимално съотношение качество/цена” в съответствие с чл. 70, ал. 1 и ал. 2, т. 3, във вр. с ал. 4, т.1 от ЗОП.
Комисията извърши крайното класиране като определи комплексната оценка (К) съгласно методиката за оценяване като сбор от оценките по посочените основни показатели, изразено чрез следната формула: 
Комплексната оценка К за всеки участник се изчислява по формулата:

К= К1+К2+К3
Където:  К- комплексната оценка на съответният участник. Максимално - 100% или 100 точки
K1 - Цена на часовата ставка на вложения труд /в лева за 1 час/ по време на техническото обслужване и ремонт 
K2 - Процент отстъпка на вложените резервни части /оригинални/ алтернативни/ и консумативи
K3 - Предложен гаранционен срок за извършените работи /в месеци/

Максималната комплексна оценка, която един участник може да получи, е 100 точки. Крайното класиране на участниците се извършва по броя на точките, получени за всеки участник. На първо място се класира участникът с най-висока комплексна оценка К.

Комисията определи комплексната оценка за участник „АНТОАН - 09” ЕООД, съгласно Методиката за оценяване:

К = 50+30+20 = 100 точки.

Комисията извърши крайното класиране, както следва: 

1-во място: „АНТОАН - 09” ЕООД, ЕИК: 200674086, вписано в регистъра за търговски дружества на Агенция по вписванията, със седалище и адрес на управление: с. Съдиево, общ. Нова Загора, ул. „Христо Ботев” № 38 представлявано от Заличен съгласно чл. 2 от ЗЗЛД - управител, с получена комплексна оценка от 100 /сто/ точки, и предложени параметри както следва : 
1. Цена на часовата ставка на вложения труд /в лева за 1 час/ по време на техническото обслужване и ремонт (К1) – 10,00 (десет) лева без вкл. ДДС за положен труд за 1 /един/ сервизен час
2. Процент отстъпка на вложените резервни части /оригинални/ алтернативни/ и консумативи (К2) – 10 (десет) %.
3. Предложен гаранционен срок за извършените работи /в месеци/ (К3) – 6 (шест) месеца .

Комисията реши настоящия протокол да бъде изпратен на участниците и в същия ден да бъде публикуван в профила на купувача.
Във връзка с това, единодушно беше взето решение председателят на комисията да изготви и подпише уведомително писмо до участниците.

На основание чл. 24, ал. 1, т.5 от ППЗОП настоящия протокол да се публикува в профила на купувача на адрес:  http://www.uidp-sliven.com/procedures/2622.
	

ПРЕДСЕДАТЕЛ: Заличен съгласно чл. 2 от ЗЗЛД     
                         / Заличен съгласно чл. 2 от ЗЗЛД /                                                                   
     
 ЧЛЕНОВЕ:  
                          		 
                        1. Заличен съгласно чл. 2 от ЗЗЛД                                   
                                 / Заличен съгласно чл. 2 от ЗЗЛД /  

                        2. Заличен съгласно чл. 2 от ЗЗЛД                                     
                                / Заличен съгласно чл. 2 от ЗЗЛД /
 
      3. Заличен съгласно чл. 2 от ЗЗЛД                                   
                                / Заличен съгласно чл. 2 от ЗЗЛД / 

      4. Заличен съгласно чл. 2 от ЗЗЛД                                    
                                / Заличен съгласно чл. 2 от ЗЗЛД /  

